OK og Elgiganten i ladesamarbejde

Der er strøm på vej til de kunder, som besøger Elgiganten i elbil. Der bliver i første omgang sat lyn- og hurtigladere ved 30 af kædens 46 butikker.

I starten af det nye år etablerer OK i alt 73 lyn- og hurtigladere svarende til 146 ladepunkter fordelt på 30 lokationer. Den første ladestander bliver opsat ved Elgigantens nye butik i Grenå.

“Vi har netop indgået en samarbejdsaftale med Danmarks førende varehuskæde indenfor forbrugerelektronik og hårde hvidevarer, og vi er selvfølgelig meget stolte af, at vi skal hjælpe Elgiganten med at skabe ekstra værdi for de kunder, som kører på el,” siger Martin Kock Kjeldgaard, OK’s partner manager.

Hurtigladerne vil levere en effekt på op til 90 kW, mens lynladerne leverer op til 240 kW.

Hos Elgiganten ser de frem til samarbejdet, som de mener passer perfekt til varehusets profil. Det siger Peder Stedal, adm. direktør i Elgiganten: “Mange danskere skifter benzin- og dieselbilen ud med el eller hybrid. Det gælder også for vores kunder. Elgiganten er kendt i hele landet for, at skal du handle noget, der bruger strøm, så er det hos Elgiganten. Derfor er dette partnerskab helt optimalt: Med vores mange placeringer rundt om i landet, er det oplagt at tilføre ladestandere. Endelig giver det os mulighed for at give vores kunder en ekstra god oplevelse, når de handler hos os. Det kan vi bl.a. ved opsætning af lynladere, så de kan få lynhurtig strøm, mens de handler.”

Hvor opføres ladestanderne?

Det er hos de nedenstående Elgiganten-lokationer, at OK i første omgang etablerer sine ladestandere.

Lokation | Antal hurtigladere (op til 90 kW) | Antal lynladere (op til 240 kW)
Grenaa | 1 | 0
Frederikshavn | 1 | 0
Esbjerg | 2 | 1
Tilst | 3 | 2
Holstebro | 2 | 2
Grostrup | 2 | 2
Slagelse | 2 | 1
Randers | 2 | 1
Holbæk | 2 | 1
Herning | 2 | 1
Vejle | 2 | 1
Odense | 2 | 1
Aarhus N | 2 | 1
Aalborg SV | 3 | 0
Roskilde | 3 | 0
Køge | 3 | 0
Sønderborg | 3 | 0
Silkeborg | 3 | 0
Hillerød | 2 | 0
Kolding | 2 | 0
Hjørring | 2 | 0
Viborg | 2 | 0
Svendborg | 2 | 0
Ringsted | 2 | 0
Næstved | 2 | 0
Kalundborg | 2 | 0
Taastrup | 2 | 0
Fredericia | 2 | 0
Haderslev | 1 | 0
Thisted | 1 | 0

Kilde: OK

Hvad koster opladning hos OK?

I dag ser priserne hos OK ud som nedenfor. Om der bliver specielle priser hos Elgiganten eller om nedenstående ændrer sig inden, at aftalen starter er uvist.

| Hurtiglader (23-99 kW) | Lynlader (100+ kW)
Pris | 2,99 kroner pr. kWh | 3,99 kroner pr. kWh

Priser fra OK.dk fra 27/11-2023

Etableringen af ladestanderne startes i disse dage og fortsætter ind i 2025.

OK og Elgiganten i ladesamarbejde